**Likumprojekta “Grozījumi Aizsargjoslu likumā”
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Grozījumi Aizsargjoslu likumā (turpmāk – likumprojekts) sagatavots, lai noteiktu administratīvās atbildības regulējumu aizsargjoslu jomā.Pašreiz Latvijas Administratīvo pārkāpumu kodeksa (turpmāk – Kodekss) 57., 57.3, 64.1, 93. panta nosaka administratīvo atbildību par pārkāpumiem aizsargjoslu aizsardzības jomā.Ievērojot nepieciešamos grozījumus saistībā ar Latvijas administratīvo pārkāpumu sistēmas dekodifikāciju un pārkāpumu noteikšanu nozares likumos, pārkāpumi aizsargjoslu aizsardzības jomā ir jāparedz speciālajā nozares likumā, tādēļ Vides aizsardzības un reģionālās attīstības ministrija sadarbībā ar Ekonomikas ministriju ir izstrādājusi likumprojektu.Nosakot sankcijas, jāņem vērā Eiropas Savienības tiesību aktos ietvertais princips, ka paredzētās sankcijas ir iedarbīgas, samērīgas un atturošas.Latvijas Republikas Saeimā 2018. gada 25. oktobrī tika pieņemts Administratīvās atbildības likums. Likumprojekts stāsies spēkā vienlaikus ar Administratīvās atbildības likumu. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2014. gada 22. aprīļa sēdes protokola Nr.24 26.§ 2.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ievērojot Ministru kabineta 2013. gada 4. februāra rīkojuma Nr. 38 “Par Administratīvo sodu sistēmas attīstības koncepciju” 3.punktu, kā arī Dabas aizsardzības pārvaldes rīcībā esošo informāciju par administratīvajiem pārkāpumiem attiecībā un īpaši aizsargājamām dabas teritorijām, tika izvērtēti visi kompetencē esošie administratīvie pārkāpumi, ņemot vērā: 1) nodarījuma bīstamību;2) sabiedrisko kaitīgumu;3) nodarījuma sekas;4) nodarījuma aktualitāti;5) nodarījuma attiecināmību uz publiski tiesiskajām attiecībām.Likumprojektā pievienota IX nodaļa “Administratīvā atbildība dabas un vides aizsargjoslu jomā un kompetence sodu piemērošana” papildinot to ar normām, kas izriet no Kodeksa 57., 57.3 panta, un X nodaļa “Administratīvā atbildība ekspluatācijas aizsargjoslu jomā un kompetence sodu piemērošanā”, papildinot ar normām, kas izriet no Kodeksa 64.1, 93. panta.Likumprojekta X nodaļa papildināta arī ar normām attiecībā uz pārkāpumiem arī ekspluatācijas aizsargjoslās ap gāzesvadiem, gāzapgādes iekārtām un būvēm, gāzes noliktavām un krātuvēm.Kodeksa 57. pantā ir noteikts sods par vides un dabas resursu aizsardzības aizsargjoslā un tauvas joslā noteikto prasību un aprobežojumu pārkāpšanu.Šajā likumprojektā netiek noteikti sodi par prasību vai aprobežojumu pārkāpumiem tauvas joslā, jo dekodifikācijas ietvaros tiek virzīti grozījumi Zvejniecības likumā, kur norma tiek noteikta.Aizsargjoslu likuma 5.panta otrajā daļā ir noteikti vides un dabas resursu aizsardzības aizsargjoslu veidi. Vides un dabas resursu aizsardzības aizsargjoslas tiek noteiktas ap objektiem un teritorijām, kas ir nozīmīgas no vides un dabas resursu aizsardzības un racionālas izmantošanas viedokļa. To galvenais uzdevums ir samazināt vai novērst antropogēnās negatīvās iedarbības ietekmi uz objektiem, kuriem noteiktas aizsargjoslas.Kodeksa 57.3 pantā ir noteikts sods par mehānisko transportlīdzekļu pārvietošanās noteikumu pārkāpšanu Baltijas jūras un Rīgas jūras līča piekrastes krasta kāpu aizsargjoslā, pludmalē vai īpaši aizsargājamā dabas teritorijā. Vienlaikus dekodifikācijas ietvaros tiek virzīti grozījumi likumā “Par īpaši aizsargājamām dabas teritorijām”, kur tiek atrunāts sods par mehānisko transportlīdzekļu pārvietošanas noteikumu pārkāpšanu īpaši aizsargājamā dabas teritorijā.Kodeksa 64.1 pantā ir noteikts sods par aizsargjoslās ap aizsprostiem izmantošanas noteikumu pārkāpšanu.Kodeksa 93. pantā ir noteikts sods par elektrotīklu ekspluatācijas aizsargjoslās noteikto aprobežojumu pārkāpšanu.Saskaņā ar Administratīvās atbildības likumu (stājas spēkā 2020. gada 1. jūliju) 16. panta otro daļu vienas naudas soda vienības vērtība ir pieci *euro*.Šobrīd Valsts vides dienests izskata administratīvo pārkāpumu lietas par pārkāpumiem, kas noteikti Kodeksa 57. pantā. Savukārt pašvaldības pilnvarotās institūcijas (amatpersonas), Valsts vides dienests, Dabas aizsardzības pārvalde – Kodeksa 57.3 noteiktajiem pārkāpumiem.[[1]](#footnote-1) Attiecībā uz pārkāpumiem aizsargjoslās ap elektrotīklu līnijām ar spriegumu 20 kV, kuros iesaistīta mežizstrādes, celtniecības un lauksaimniecības tehnika, piemēram, 2013. gadā ir bijuši 29 nelaimes gadījumi, rezultātā bojā gājuši divi cilvēki. Turklāt tiek bojātas arī pašas līnijas, tādējādi radot materiālus zaudējumus gan energoapgādes uzņēmumiem, gan sabiedrisko pakalpojumu sniedzējiem, kā arī rada reālus elektrobīstamības draudus apkārtējiem iedzīvotājiem.Visbiežākie pakāpumi aizsargjoslās ap elektrotīklu līnijām ar spriegumu 110 kV vai 330 kV:1) Nelikumīga pārbūve (dārzu mājas, kas vēsturiski būvētas bez saskaņojumiem un šobrīd tiek pabūvētas par dzīvojamām mājām);2) Nelikumīgā būvniecība (jaunbūves būvniecība) - bez pašvaldības saskaņojuma vai ar to personas veic būvniecību bez sistēmas operatora saskaņojuma;3) Projekta izmaiņas autoruzraudzības kārta (neatbilstības būvniecību reglamentējošiem normatīviem aktiem) - autoruzraudzības kārta maina projekta sastāvdaļas, kas ir pretēji LBN 008-14 vai citiem normatīviem aktiem (izveido autostāvvietas, bez saskaņojuma novieto ēkas aizsargjoslā, nepareizi projektē meliorācijas grāvjus u.c.), kā arī izmaiņas sākotnējā projektā, kas nav saskaņotas ar sistēmas operatoru; 4) Nelikumīgi ierīkotas autostāvvietas vai transportlīdzekļu pārdošanas vietas bez vai ar pašvaldības saskaņojumu;5) Organizētas vai ierīkotas cilvēku pulcēšanas vietas (sabiedriskā transporta pieturas, pasākumu vietas);6) Ierīkotas materiālu glabātuves (90% gadījumu tiek novērstas ar sistēmas operatora vēstuli, 10% gadījumu tiek atrisināti papildu sarunu ceļā).Pārvades sistēmas operatora akciju sabiedrības “Augstspriegums tīkls” aizsargjoslās ap elektrotīkliem konstatēto pārkāpumu skaits: 2015.gadā - 42;2016.gads – 51;2017.gads - ap 30;2018.gads - 26. Attiecībā uz aizsargjoslām ap gāzesvadiem, gāzapgādes iekārtām un būvēm, gāzes noliktavām un krātuvēm no 2017.gada sākuma, kad tika izveidots vienotais dabasgāzes pārvades un uzglabāšanas operators akciju sabiedrība "Conexus Baltic Grid", ir konstatēts 131 pārkāpums pārvades gāzesvadu aizsargjoslas teritorijā, tai skaitā arī pārkāpumi tieši virs paša gāzesvada. Galvenie pārkāpumi ir: 1) Gaisvadu stabu novietošana - ir īpaši bīstami, jo lai tos novietotu, tiek veikti rakšanas darbi. Ir bijuši vairāki gadījumi, kad tiek pārrauts sakaru kabelis, kas iet paralēli pašam gāzesvadam; 2) Koku un krūmu audzēšana pārvades gāzesvada aizsargjoslā vai tieši uz paša gāzesvada; 3) Dažādu priekšmetu novietošana aizsargjoslā vai tieši uz gāzesvada; 4) Dārza mājiņu, siltumnīcu, žogu novietošana aizsargjoslā vai tieši uz gāzesvada; 5) Lopbarības ruļļu krājumu novietošana aizsargjoslā vai uz gāzesvada; 6) Nesaskaņota ceļa pārbrauktuves ierīkošana tieši virs gāzesvada, tādējādi radot papildus slodzi uz gāzesvadu, kas ir īpaši bīstami;7) Nesaskaņoti dažāda veida rakšanas darbi.Ņemot vērā gāzapgādes infrastruktūras bīstamību (gan saindēšanās, gan sprādzienbīstamību), likumprojektā noteiktas soda apmērs par pārkāpumiem aizsargjoslās ap gāzesvadiem, gāzapgādes iekārtām un būvēm, gāzes noliktavām un krātuvēm, ir lielāks, salīdzinot, piemēram, ar pārkāpumiem elektrisko tīklu aizsargjoslās.Likumprojekts izstrādāts atbilstoši informatīvajā ziņojumā “Nozaru administratīvo pārkāpumu kodifikācijas ieviešanas sistēma” (turpmāk – informatīvais ziņojums) minētajām prasībām un rekomendācijām, kā arī Tieslietu ministrijas Kodeksa pastāvīgās darba grupas ieteikumiem. Likumprojekta pieņemšana nodrošinās informatīvajā ziņojumā minēto nostādņu ieviešanu un Ministru kabineta uzdevuma izpildi. |
| 3. | Projekta izstrādē iesaistītās institūcijas un publiskas personas kapitālsabiedrības | Ministrija, Ekonomikas ministrija, Dabas aizsardzības pārvalde, Valsts vides dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta tiesiskais regulējums attiecas uz mehānisko transporta līdzekļu turētājiem un lietotājiem, ja tie pārkāpj mehānisko transportlīdzekļu pārvietošanas noteikumus Baltijas jūras un Rīgas jūras līča piekrastes krasta kāpu aizsargjoslā, pludmalē vai īpaši aizsargājamā dabas teritorijā.Juridiskas vai fiziskas personas, kas plāno veikt vai veic darbības elektrotīklu ekspluatācijas aizsargjoslās, ekspluatācijas aizsargjoslās ap gāzesvadiem, gāzapgādes iekārtām un būvēm, gāzes noliktavām un krātuvēm, aizsargjoslās ap aizsprostiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts nepalielinās administratīvo slogu. |
| 3. | Administratīvo izmaksu monetārs novērtējums | Likumprojekts šo jomu neskar. Likumprojektā ietvertajam tiesiskajam regulējumam nav ietekmes uz administratīvajām izmaksām (naudas izteiksmē), un tas nerada papildu administratīvo slogu, jo saskaņā ar Ministru kabineta 2009. gada 15. decembra instrukcijas Nr.19 “Tiesību akta projekta sākotnējās ietekmes izvērtēšanas kārtība” 24. un 25. punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 *euro*, bet mērķgrupai, ko veido juridiskas personas, – 2000 *euro*. |
| 4. | Atbilstības izmaksu monetārs novērtējums | Nav. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | n-gads | Turpmākie trīs gadi (*euro*) |
| n+1 | n+2 | n+3 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms |  0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | Nav precīzi aprēķināms | 0 | Nav precīzi aprēķināms | 0 | Nav precīzi aprēķināms |  0 |
| 1.2. valsts speciālais budžets |  0 |  0 |  0 |  0 |  0 |  0 |  0 |
| 1.3. pašvaldību budžets |  0 |  0 |  0 |  0 |  0 |  0 |  0 |
| 2. Budžeta izdevumi |  0 | 0  | 0  | 0  | 0  | 0  | 0  |
| 2.1. valsts pamatbudžets |  0 |  0 |  0 |  0 |  0 |  0 |  0 |
| 2.2. valsts speciālais budžets |  0 |  0 |  0 |  0 | 0  | 0  | 0  |
| 2.3. pašvaldību budžets |  0 |  0 |  0 |  0 |  0 |  0 | 0  |
| 3. Finansiālā ietekme |  0 |  Nav precīzi aprēķināms |  0 |  Nav precīzi aprēķināms |  0 |  Nav precīzi aprēķināms 0 |  0 |
| 3.1. valsts pamatbudžets |  0 |  Nav precīzi aprēķināms |  0 |  Nav precīzi aprēķināms |  0 |  Nav precīzi aprēķināms |  0 |
| 3.2. speciālais budžets |  0 |  0 |  0 |  0 |  0 |  0 |  0 |
| 3.3. pašvaldību budžets |  0 |  0 |  0 |  0 |  0 |  0 |  0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X |  | X |  | X |   |   |
| 5. Precizēta finansiālā ietekme | 0X | Nav precīzi aprēķināms | 0X | Nav precīzi aprēķināms | 0X |  Nav precīzi aprēķināms |  0 |
| 5.1. valsts pamatbudžets |  Nav precīzi aprēķināms |  Nav precīzi aprēķināms |  Nav precīzi aprēķināms |  0 |
| 5.2. speciālais budžets |  0 |  0 |  0 |   |
| 5.3. pašvaldību budžets |  0 |  0 |  0 |  0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Nav precīzi aprēķināms. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. |
| 8. Cita informācija | Dabas aizsardzības pārvaldes ir sniegusi informāciju, par administratīvās atbildības sauktajām personām piemērotā naudas soda apmēru (EUR) par iepriekšējiem gadiem:* Mehānisko transportlīdzekļu pārvietošanās noteikumu pārkāpšana Baltijas jūras un Rīgas jūras līča piekrastes krasta kāpu aizsargjoslā, pludmalē vai īpaši aizsargājamā dabas teritorijā: 2016.gadā – 1290 EUR, 2017.gadā 930 EUR; 2018.gadā – 1150 EUR.
 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts izskatīts Tieslietu ministrijas izveidotajā Kodeksa pastāvīgajā darba grupā, kā arī apspriests ar Dabas aizsardzības pārvaldi, Valsts vides dienestu, Ekonomikas ministriju. |
| 2. | Sabiedrības līdzdalība projekta izstrādē | 2019. gada 14.novembrī likumprojekts un tā sākotnējas ietekmes novērtējuma ziņojums tika ievietots Ministrijas tīmekļvietnē [www.varam.gov.lv](http://www.varam.gov.lv) un Valsts kancelejas tīmekļvietnē [www.mk.gov.lv](http://www.mk.gov.lv). Priekšlikumi, iebildumi vai papildinājumu nav saņemti |
| 3. | Sabiedrības līdzdalības rezultāti | Priekšlikumi un papildinājumi nav saņemti. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ekonomikas ministrija, Dabas aizsardzības pārvalde, Valsts vides dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz veidot jaunas institūcijas, reorganizēt vai likvidēt esošās institūcijas. |
| 3. | Cita informācija | Nav. |

Vides aizsardzības un

reģionālās attīstības ministrs J.Pūce

Seile,67026484

Laura.Seile@varam.gov.lv

Armane, 67013069

Daira.Armane@em.gov.lv

1. <https://likumi.lv/ta/id/163021-kartiba-kada-noformejams-administrativa-parkapuma-protokols-pazinojums-par-mehanisko-transportlidzeklu-parvietosanas-noteikumu->... [↑](#footnote-ref-1)